

ȘCOALA GIMNAZIALĂ „ GENERAL STAN POETAȘ”
COMUNA ULMU, JUDEȚUL BRĂILA
CIF: 16173067
Nr. 2160/23.10.2026	
ANUNŢ CONCURS

	În baza prevederilor art. VII alin (4) din Ordonanța de Urgență nr. 156/2024 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și prorogarea unor termene și cu respectarea prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Școala Gimnazială „General Stan Poetaș”, din comuna Ulmu, județul Brăila, organizează concurs pentru ocuparea postului de administrator financiar (III S),  pe perioadă nedeterminată, cu 0,50 normă, după cum urmează :


Denumirea postului: Administrator financiar (III S) 
Numărul posturilor: 1 post vacant
Norma: 0,50 normă
Nivelul postului: funcție de execuție 
Compartiment: financiar-contabil
Durata timpului de lucru: 4 ore pe zi; 20 de ore pe săptămână 
Perioada: nedeterminată

1. Condiții de participare la concurs:
Condițiile generale de participare sunt cele prevăzute de art. 15 din HG nr.1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, după cum urmează:
– are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
– cunoaște limba română, scris și vorbit;
– are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
– are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
– îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
– nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție, care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
– nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
– nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare,cu modificările ulterioare, pentru domeniile prevăzute la art. 35 alin. (1) lit. h).

Condițiile specifice necesare în vederea participării la concurs și  a ocupării funcției contractuale stabilite pe baza atribuțiilor corespunzătoare postului sunt:
– Studii superioare absolvite cu diplomă de licență în domeniul economic, cu specializarea Contabilitate și Informatică de Gestiune sau Finanțe-Bănci;
– Vechime în domeniul economic/financiar-contabil, de minimum 3 ani, pe posturi cu studii superioare, dovedită cu adeverință/adeverințe de la angajator(i)/extras(e) din REGES;
– Cunoștințe de operare pe calculator la nivel mediu (Microsoft Office - Word, Excel). Deținerea de abilități specifice de utilizare a platformelor informatice obligatorii: programe de contabilitate bugetară, sistemul național de raportare FOREXEBUG, platforma de achiziții publice SICAP, precum și aplicațiile Ministerului Educației și Cercetării (EDUSAL și SIIIR).

2. Documente necesare întocmirii dosarului de concurs:
a) formular de înscriere la concurs, conform modelului prevăzut la anexa nr. 2 a Regulamentului - cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă și/sau REVISAL, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz,extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
Notă: Având în vedere specificul postului în cadrul unei unități de învățământ, documentul medical depus la dosar trebuie să conțină mențiunea expresă „Apt din punct de vedere psihic pentru lucrul în învățământ” (sau „Apt neuropsihic”), eliberată în baza unei evaluări de specialitate, conform reglementărilor legale în vigoare din sistemul național de educație. Baza legală: Ordinul comun MS/MEC nr. 55/3.335/2026.
h) certificatul de integritate comportamentală din care să  reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra  minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile oricare presupune examinarea fizică sau evaluarea psihologică a unei persoane;
i) curriculum vitae, model comun european.
j) Opisul dosarului în 2 exemplare, un exemplar se restituie candidatului cu înregistrarea înscrierii la concurs.
Copiile de pe actele prevăzute la punctele b, c, d, e, de mai sus, se prezintă însoţite de documentele originale, care se certifică pentru conformitate cu originalul de către secretarul comisiei de concurs.
Documentele pentru concurs se depun la sediul Școlii Gimnaziale „General Stan Poetaș”, din str. 1 Decembrie 1918, nr. 16, sat Ulmu, comuna Ulmu, județul Brăila, la compartimentul Secretariat, telefon: 0239638250, e-mail: ulmu1796@yahoo.com

PROCEDURA DE SELECȚIE
Concursul constă în două probe(proba scrisă,  proba interviu), precedate de etapa eliminatorie de selecție a dosarelor.
· Selecția dosarelor de înscriere – se notează cu admis/respins;
· Probă scrisă – minimum 50 de puncte din  100 de puncte. Proba  scrisă va consta în rezolvarea unui test grilă / subiecte de sinteză;
· Interviu – minimum 50 de puncte din  100 de puncte;
Comisia de concurs va selecta dosarele depuse pe baza îndeplinirii condițiilor de participare. Doar candidații declarați admiși în urma acestei selecții pot participa la proba scrisă.
NOTĂ: Punctajul minim de promovare a fiecărei probe este de 50 puncte. Candidații care nu au obținut minim 50 de puncte la o probă de concurs nu pot participa la următoarea probă.
Punctajul final se calculează ca medie aritmetică a punctajelor obţinute la proba scrisă și la proba interviu. Se consideră admis la concursul pentru ocuparea unui post contractual vacant candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar de 50 de puncte la fiecare probă.
În cazul în care doi sau mai mulți candidați obțin punctaje finale egale, departajarea se face în funcție de punctajul obținut la proba scrisă. Va fi declarat admis candidatul care are punctajul cel mai mare la proba scrisă.
În situația în care egalitatea se menține (candidații având punctaje identice atât la proba scrisă, cât și la proba interviu), departajarea se va face în favoarea candidatului care dovedește cea mai mare vechime efectivă  în domeniul economic/financiar-contabil pe posturi cu studii superioare, exprimată în ani și luni, conform documentelor depuse la dosar (extras REGES/adeverințe).
Candidații pot contesta numai punctajul la lucrarea proprie. Contestațiile se depun la secretariatul unității în termen de maximum 1 zi lucrătoare de la data afișării rezultatelor fiecărei probe. Comisia de soluționare a contestațiilor va afișa rezultatele în termen de maximum 1 zi lucrătoare de la expirarea termenului de depunere a contestațiilor, conform graficului stabilit.


3. Bibliografie
Legea Învățământului Preuniversitar nr. 198/2023, cu modificările și completările ulterioare (Titlul IV – Finanțarea și Baza Materială);
Ordinul Ministrului Educației nr. 5726/2024 pentru aprobarea Regulamentului de Organizare și Funcționare a Unităților de Învățământ Preuniversitar (ROFUIP);
Legea contabilității nr. 82/1991, republicată, cu modificările și completările ulterioare;
Ordinul Ministrului Finanțelor Publice nr. 1917/2005 pentru aprobarea Normelor metodologice privind organizarea şi conducerea contabilității instituțiilor publice, Planul de conturi și instrucțiunile de aplicare;
Legea nr. 273/2006 privind finanțele publice locale, cu modificările şi completările ulterioare;
Ordinul Ministrului Finanțelor nr. 1140/2025 pentru aprobarea Normelor metodologice privind angajarea, lichidarea, ordonanțarea și plata cheltuielilor bugetare (Procedura ALOP);
Ordinul Ministrului Finanțelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor;
Ordinul Ministrului Finanțelor Publice nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituțiilor publice;
Legea-cadru nr. 153/2017 privind salarizarea personalului plătit din fonduri publice, cu modificările la zi;
Legea nr. 500/2002 privind finanțele publice, cu modificările ulterioare;
Legea nr. 53/2003 – Codul muncii, republicată, cu modificările și completările ulterioare;
Ordinul Ministrului Finanțelor Publice nr. 517/2016 pentru aprobarea Procedurii de înregistrare a utilizatorilor şi de acces la sistemul național de raportare – FOREXEBUG, cu modificările ulterioare;
Ordinul Ministrului Finanțelor nr. 849/2026 privind modificarea componentelor și normelor metodologice de elaborare a rapoartelor generate din sistemul FOREXEBUG;
Ordinul Ministrului Educației nr. 4576/2011 privind implementarea și utilizarea sistemului informatic EDUSAL pentru calculul drepturilor salariale;
Hotărârea Guvernului nr. 519/2014 privind stabilirea indicatorilor statistici și funcționarea Sistemului Informatic Integrat al Învățământului din România (SIIIR);
Legea nr. 98/2016 privind achizițiile publice, cu modificările și completările ulterioare -articolele referitoare la achizițiile directe;
Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică;
Hotărârea Guvernului nr. 569/2015 privind decontarea cheltuielilor de navetă pentru personalul didactic și didactic auxiliar;
Legea nr. 22 din 18 noiembrie 1969 privind angajarea gestionarilor, constituirea de garantii și răspunderea în legătură cu gestionarea bunurilor agentilor economici, autorităților sau instituțiilor publice, cu modificările și completările ulterioare;
Legea nr. 296/2023 privind unele măsuri fiscal-bugetare pentru asigurarea sustenabilității financiare a României.

4. Tematică
Organizarea contabilității la unitățile de învățământ preuniversitar: documente justificative, circuite financiare și înregistrări specifice ordonatorilor terțiari de credite;
Contabilitatea activelor fixe: reguli de evidență, înregistrarea amortizării lunare și procedurile de reevaluare patrimonială;
Contabilitatea stocurilor și a materialelor: evidența și descărcarea din gestiune a materialelor de natura obiectelor de inventar;
Evidența decontărilor cu terții: operațiunile contabile privind relațiile cu furnizorii de utilități/servicii și clienții unității de învățământ;
Contabilitatea decontărilor cu personalul: statele de salarii, reținerile legale și contribuțiile sociale;
Aplicația EDUSAL: configurarea încadrărilor personalului didactic și didactic auxiliar, gestionarea sporurilor din învățământ, calculul concediilor medicale și de odihnă, generarea și transmiterea fișierelor lunare de salarii;
Operațiuni de Trezorerie și bănci: deschiderea și gestionarea conturilor la Trezoreria Statului, execuția plăților prin ordine de plată;
Procedura ALOP: organizarea, evidența și parcurgerea fazelor de Angajare, Lichidare, Ordonanțare și Plată a cheltuielilor din fonduri publice;
Sistemul Național de Raportare FOREXEBUG: procedura de funcționare, încărcarea formularelor electronice lunare (Bilanț, Cont de rezultat patrimonial), verificarea erorilor de validare și raportarea angajamentelor legale;
Controlul Financiar Preventiv (CFPP): organizarea, exercitarea și acordarea vizei de control financiar preventiv propriu pentru operațiunile școlii;
Inventarierea patrimoniului: reguli și etape stabilite de Ordinul nr. 2861/2009, rolul comisiilor, valorificarea rezultatelor (plusuri, minusuri, casare);
Finanțarea învățământului preuniversitar: mecanismele de alocare a finanțării de bază (per capita), finanțării complementare și suplimentare;
Închiderea conturilor și stabilirea rezultatului patrimonial: Operațiunile de sfârșit de an și reflectarea acestora în bilanțul contabil;
Sistemul SIIIR: gestionarea modulelor informatice economico-financiare, corelarea efectivelor de elevi cu resursele financiare alocate școlii;
Achizițiile publice prin platforma SICAP: reglementarea și derularea procedurii de achiziție directă (etape de inițiere, consultare piață și finalizare achiziție), precum și elaborarea Programului Anual al Achizițiilor Publice (PAAP); 
5. Calendarul concursului
Concursul se va desfășura la sediul Școlii Gimnaziale „General Stan Poetaș”, din str. 1 Decembrie 1918, nr. 16, sat Ulmu, comuna Ulmu, județul Brăila, conform graficului de mai jos:

	Nr. crt.
	Activitate
	Data
	Ora

	[bookmark: _Hlk243897113]1
	Data publicării anunțului
	27 octombrie 2026
	—

	2
	Depunerea dosarelor de concurs
	28 octombrie – 10 noiembrie 2026
	   09:00–16:00

	3
	Selecția dosarelor de înscriere
	11 noiembrie 2026
	12:00

	4
	Afișarea selecției dosarelor
	12 noiembrie 2026
	12:00

	5
	Depunerea contestațiilor (selecție dosare)
	13 noiembrie 2026
	13:00

	6
	Afișarea rezultatelor la contestații dosare
	16 noiembrie 2026
	15:00

	7
	Proba scrisă
	19 noiembrie 2026
	09:00

	8
	Afișarea rezultatelor la proba scrisă
	19 noiembrie 2026
	14:00

	9
	Depunerea contestațiilor la proba scrisă
	20 noiembrie 2026
	15:00

	10
	Afișarea rezultatelor la contestații probă scrisă
	23 noiembrie 2026
	15:00

	11
	Interviul
	26 noiembrie 2026
	09:00

	12
	Afișarea rezultatelor la proba de interviu
	26 noiembrie 2026
	14:00

	13
	Depunerea contestațiilor la interviu
	27 noiembrie 2026
	14:00

	14
	Afișarea rezultatelor la contestații interviu
	02 decembrie 2026
	14:00

	15
	Afișarea REZULTATULUI FINAL
	02 decembrie 2026
	16:00




		Informații suplimentare se pot obține de la sediul institutiei și de pe website: https://ulmu.ro, persoană de contact: Neagoe Nela, funcția secretar, având numărul de telefon 0239638250.


Director,
Prof. Doru-Ciprian Codirlă

